CELEX: 62015CA0580
Language: mt
Date: 2017-06-08 00:00:00
Title: Kawża C-580/15: Sentenza tal-Qorti tal-Ġustizzja (Il-Ħames Awla) tat-8 ta’ Ġunju 2017 (talba għal deċiżjoni preliminari tar-Rechtbank van eerste aanleg West-Vlaanderen, afdeling Brugge – il-Belġju) – Maria Eugenia Van der Weegen, Miguel Juan Van der Weegen, Anna Pot, li qed jaġixxu bħala l-aventi kawża ta’ Johannes Van der Weegen, mejjet, Anna Pot vs Belgische Staat (Rinviju għal deċiżjoni preliminari — Artikolu 56 TFUE — Artikolu 36 tal-Ftehim dwar iż-Żona Ekonomika Ewropea — Leġiżlazzjoni fiskali — Taxxa fuq id-dħul — Eżenzjoni fiskali rriżervata għall-interessi mħallsa mill-banek li jissodisfaw ċerti kundizzjonijiet legali — Diskriminazzjoni indiretta — Banek stabbiliti fil-Belġju u banek stabbiliti fi Stat Membru ieħor)

31.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 249/6
            
         Sentenza tal-Qorti tal-Ġustizzja (Il-Ħames Awla) tat-8 ta’ Ġunju 2017 (talba għal deċiżjoni preliminari tar-Rechtbank van eerste aanleg West-Vlaanderen, afdeling Brugge – il-Belġju) – Maria Eugenia Van der Weegen, Miguel Juan Van der Weegen, Anna Pot, li qed jaġixxu bħala l-aventi kawża ta’ Johannes Van der Weegen, mejjet, Anna Pot vs Belgische Staat
   (Kawża C-580/15) (1)
   
   ((Rinviju għal deċiżjoni preliminari - Artikolu 56 TFUE - Artikolu 36 tal-Ftehim dwar iż-Żona Ekonomika Ewropea - Leġiżlazzjoni fiskali - Taxxa fuq id-dħul - Eżenzjoni fiskali rriżervata għall-interessi mħallsa mill-banek li jissodisfaw ċerti kundizzjonijiet legali - Diskriminazzjoni indiretta - Banek stabbiliti fil-Belġju u banek stabbiliti fi Stat Membru ieħor))
   (2017/C 249/08)
   Lingwa tal-kawża: l-Olandiż
   
      Qorti tar-rinviju
   
   Rechtbank van eerste aanleg West-Vlaanderen, afdeling Brugge
   
      Partijiet fil-kawża prinċipali
   
   
      Rikorrenti: Maria Eugenia Van der Weegen, Miguel Juan Van der Weegen, Anna Pot, li qed jaġixxu bħala l-aventi kawża ta’ Johannes Van der Weegen, mejjet, Anna Pot
   
      Konvenut: Belgische Staat
   
      Dispożittiv
   
   L-Artikolu 56 TFUE u l-Artikolu 36 tal-Ftehim dwar iż-Żona Ekonomika Ewropea, tat-2 ta’ Mejju 1992, għandhom jiġu interpretati fis-sens li huma jipprekludu leġiżlazzjoni nazzjonali bħal dik inkwistjoni fil-kawża prinċipali, li tipprevedi sistema nazzjonali ta’ eżenzjoni fiskali, sa fejn din tal-aħħar, għalkemm tapplika indistintament għad-dħul minn fondi ta’ tfaddil ma’ fornituri ta’ servizzi bankarji stabbiliti fil-Belġju jew fi Stat Membru taż-Żona Ekonomika Ewropea, tissuġġetta għal kundizzjonijiet l-aċċess għas-suq bankarju Belġjan għal fornituri ta’ servizzi stabbiliti fi Stati Membri oħra, liema fatt għandu jiġi vverifikat mill-qorti tar-rinviju.
   
      (1)  ĠU C 38, 1.2.2016.